1 dood, 3 gewond in skietery op M1 naby Sandton | Netwerk24
Deur Dennis Delport 21 April 2021 14:49
Lede van die polisie is Woensdagmiddag besig met 'n ondersoek op die toneel waar vier vermeende rowers op die M1-snelweg naby Sandton geskiet is. Een van hulle is dood. Foto: Verskaf
Netwerk24 verneem by 'n ingeligte bron dat die skietery verband hou met 'n begeleide voertuig waarin 'n waardevolle artikel vermoedelik vervoer is. Dié voertuig was glo die teiken van die vermeende rowers.
Die voorval het Woensdag omstreeks 12:00 gebeur en owerhede is steeds op die toneel.
Kapt. Mavela Masondo, polisiewoordvoerder, het Woensdagmiddag gesê 'n formele polisieverklaring oor die voorval sal binnekort uitgereik word.
Die berig is aangepas met nuwe inligting nadat dit oorspronklik gepubliseer is.
Die toneel Woensdagmiddag op die M1-snelweg naby Sandton waar 'n vermeende rower doodgeskiet en drie ander beseer is. Foto: Verskaf